Návrh VZN vyvesený na úradnej tabuli v obci Jalšové a zverejnený na webovej stránke obce dňa: 29. 11. 2019.

Lehota na predloženie pripomienok k návrhu: dňa 09. 12. 2019 (vrátane)

Zvesený dňa: 13. 12. 2019

VZN vyvesené na úradnej tabuli v obci Jalšové dňa: 17.12.2019

zvesené dňa: 31.12.2019

VZN nadobúda účinnosť dňom: 01. 01. 2020

Obec Jalšové v rámci preneseného výkonu štátnej správy na základe článku 71 ods. 2 Ústavy Slovenskej republiky, § 6 ods. 2 zákona č. 369/1990 Zb. o obecnom zriadení a podľa § 16 zákona č. 181/2014 Z. z. o volebnej kampani vydáva toto

**Všeobecne záväzné nariadenie obce Jalšové č.5 /2019**

**o podmienkach umiestňovania volebných plagátov**

**Článok 1**

**Účel všeobecne záväzného nariadenia**

Týmto všeobecne záväzným nariadením sa vyhradzujú miesta a ustanovujú podmienky na umiestňovanie volebných plagátov na verejných priestranstvách počas volebnej kampane pre voľby do Národnej rady Slovenskej republiky, voľby do Európskeho parlamentu, voľby do orgánov samosprávnych krajov a voľby do orgánov samosprávy obcí.

**Článok 2**

**Umiestňovanie volebných plagátov**

1. Na umiestnenie volebných plagátov je vyhradené toto miesto:

- informačná tabuľa obce Jalšové pri autobusovej zastávke

1. Plochy na vylepovanie reklamných plagátov budú rozdelené medzi jednotlivé kandidujúce subjekty (politické strany, politické hnutia, koalície politických strán a politických hnutí, kandidát) v súlade so zásadou rovnosti, a to po zaregistrovaní kandidujúcich subjektov.
2. Volebné plagáty môže kandidujúci subjekt umiestňovať len na plochu, ktorá mu bola pridelená. Umiestňovanie plagátov si zabezpečuje kandidujúci subjekt na vlastné náklady. Pridelená plocha sa poskytuje kandidujúcim subjektom bezplatne.
3. Ak kandidujúci subjekt nevyužije svoje právo na umiestnenie volebných plagátov na pridelenej ploche, táto mu napriek tomu ostáva pridelená až do konca volebnej kampane a nepodlieha prerozdeleniu medzi ostatné kandidujúce subjekty.

**Článok 3**

**Záverečné ustanovenia**

 (1) Ruší sa VZN k vylepovaniu volebných plagátov zo dňa 14.07.1998.

1. Toto všeobecne záväzné nariadenie bolo schválené obecným zastupiteľstvom v Jalšovom dňa 13.12.2019 uznesením č. 89/2019.
2. Toto všeobecne záväzné nariadenie nadobúda účinnosť dňa 01.01.2020.

 **Marian Paulovič**

 Starosta obce